Πηγάδια Αργολίδας

Τα Πηγάδια (παλαιά ονομασία: Σαμπάριζα) είναι παραθαλάσσιο χωριό της Αργολίδας στον Δήμο Ερμιονίδας. Το χωριό βρίσκεται στην νοτιοανατολική ακτή της Αργολίδας μεταξύ της Θερμησίας και του Ακρωτηρίου Σκύλαιου. Ο πληθυσμός τους είναι 72 κάτοικοι σύμφωνα με την απογραφή του 2021. Μέχρι το 1928 ο οικισμός ονομαζόταν Σαμπάριζα οπότε μετονομάστηκε σε Πηγάδια.Πανδέκτης, μετονομασίες

Ο οικισμός αναγνωρίστηκε το 1920 και προσαρτήθηκε αρχικά στην κοινότητα Ερμιόνης. Αναφερόταν όμως και τον 19ο αιώνα ως οικισμός του τότε δήμου Ερμιόνης. Από το 1955 εντάχθηκε στην νεοσύστατη κοινότητα Θερμησίας στην οποία παρέμεινε μέχρι την εφαρμογή του σχεδίου Καποδίστριας, το 1998. 

 Πληθυσμός 
Ο πληθυσμός του οικισμού έχει παραμείνει σταθερός από το 1920 οπότε και αναγνωρίστηκε για δεύτερη φορά αλλά με σημαντικές αυξομειώσεις. Το 2011 υπήρξε σημαντική πληθυσμιακή μείωση και στα τέλη του 19ου αιώνα σημαντική αύξηση.

Παραπομπές

Κατηγορία:Χωριά της περιφερειακής ενότητας Αργολίδας
Κατηγορία:Δήμος Ερμιονίδας